Cleopatra Kambugu Kentaro

Cleopatra Kambugu Kentaro é unha activista de Uganda que loita polos dereitos humanos e muller trans. Apareceu no documental galardoado en 2016 The Pearl of Africa.

 Traxectoria 
Kentaro medrou con 11 irmáns, e dálle crédito ó seu pai por criar ós seus fillos coa capacidade de "expresarse sen medo e con albedrío".

Kentaro obtivo unha licenciatura en Agricultura (patoloxía de cultivos, biotecnoloxía, e xenética) na Facultade de Ciencias Agrícolas e Medioambientais de Kampala da Universidade de Makerere.

Comezou a cuestionar a súa identidade de xénero durante os seus estudos na universidade, primeiro investigando concepcións de xénero non binario en diferentes culturas a través da biblioteca e Internet. Despois, ao redor dos 23 anos, comezou a descubrir a comunidade de LGBT de Uganda.

Antes de alcanzar o estrelato, viuse obrigada a fuxir da súa Uganda natal após que a homosexualidade fora prohibida alí, atopando refuxio en Kenya. Foi declarada publicamente transxénero en 2013 na portada do tabloide máis grande de Uganda, Red Pepper. Isto ocorreu unha semana após a aprobación da Lei contra a homosexualidade de Uganda o 20 de decembro de  2013 no Parlamento de Uganda.

 The Pearl of Africa 
Cleo comezou a compartir a súa historia na popular serie web The Pearl of Africa, a cal foi adaptada unha longametraxe documental que se estrenou o 30 de abril de 2016 no Hot Docs Canadian International Documentary Film Festival. En The Pearl of Africa, Kentaro emprende "unha viaxe íntima máis aló das restricións binarias para descubrir a súa identidade", un proceso que atopou difícil debido ás normas africanas de masculinidade. O director Jonny Von Wallström seguiu a Cleopatra Kambugu Kentaro e o seu amante Nelson durante 18 meses, durante os cales Kentaro traballou para mellorar o benestar da comunidade de LGBT de Uganda  a pesar da crecente discriminación.

 Carreira 
Kentaro traballa como administradora de subvencións para East African Sexual Health and Rights Initiative (UHAI EASHRI), apoiando a sexualidade, saúde, e dereitos humanos das minorías. Aboga por unha discusión aberta sobre xénero e sexualidade en África, a pesar da incomodidade que nota con respecto ó sexo.

Kentaro está traballando para obter unha mestría en Bioloxía Molecular e Biotecnoloxía da Facultade de Medicina Veterinaria e Bioseguridade de Recursos Animais da Universidade de Makerere. Traballou en varios proxectos diferentes co Centro Nacional de Biotecnoloxía e o Instituto Nacional de Investigación de Recursos de Cultivos Agrícolas, centrándose principalmente na bioloxía molecular do banano e a mandioca das terras altas de África Oriental, co obxectivo de aliviar a pobreza e a fame.

 Notas 

 Véxase tamén 
 Ligazóns externas 
 Cleopatra Kambugu Kentaro at the OkayAfrica 100 Women campaign 
 The Pearl of Africa (webseries), Episode 1: A Ugandan Transgender Girl Fight for her Right to Love

Categoría:Nados en Uganda
Categoría:Nados en 1984
Categoría:Activistas LGTB